Visit Site
Recommended byColombia
భారత్‌తో సిరీస్‌ కోసం బంగ్లాదేశ్ క్రికెట్ బోర్డు జట్టుని ప్రకటించిన తర్వాత.. బంగ్లా క్రికెటర్లు స్ట్రైక్ చేశారు. జీతాల పెంపుతో పాటు 11 డిమాండ్లని బోర్డు ముందు ఉంచి వాటిని పరిష్కరిస్తామని హామీ ఇస్తేనే..? భారత్ టూర్‌కి వెళ్తామని స్పష్టం చేశారు. ఈ స్టైక్‌ని షకీబ్ అల్ హసనే ముందుండి నడిపించాడు. అయితే.. ఈ స్ట్రైక్ జరుగుతున్న సమయంలోనే బంగ్లాదేశ్‌‌కి చెందిన లోకల్ టెలికాం సంస్థ గ్రామీణఫోన్‌ తమ‌ బ్రాండ్ అంబాసిడర్‌గా షకీబ్‌తో ఒప్పందం చేసుకుంది. బీసీబీ నిబంధనల ప్రకారం.. బోర్డుతో సెంట్రల్ కాంట్రాక్ట్‌లో ఉన్న ఆటగాడు ఏ టెలికాం సంస్థతోనూ ఒప్పందం చేసుకోకూడదు. దీంతో.. క్రమశిక్షణ తప్పిన షకీబ్‌కి బోర్డు అతనికి షోకాజ్ నోటీసులు పంపింది. రెండు రోజుల క్రితం ఆటగాళ్ల డిమాండ్లపై బీసీబీ సానుకూలంగా స్పందించడంతో స్ట్రైక్ ముగిసిన విషయం తెలిసిందే.
Read More: భారత్‌లో బంగ్లాదేశ్ టూర్.. మ్యాచ్‌ల షెడ్యూల్ ఇదే
‘టెలికాం సంస్థ ఒప్పందంపై చట్టపరమైన చర్యలు తీసుకోబోతున్నాం. ఒప్పందం చేసుకున్న ఆటగాడితో పాటు కంపెనీ నుంచి కూడా నష్టపరిహారాన్ని కోరతాం. ఇప్పటికే టెలికాం సంస్థ గ్రామీణఫోన్‌కి లీగల్ నోటీసులు పంపాం. అలానే ఒప్పందం చేసుకున్న షకీబ్ నుంచి కూడా వివరణ కోరాం. బోర్డు నిబంధనల్ని షకీబ్ ఉల్లఘించినట్లు తేలితే అతనిపై చర్యలు తీసుకుంటాం’ అని బీసీబీ అధ్యక్షుడు నజ్ముల్లా హసన్ స్పష్టం చేశాడు.